
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 903 

17 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου με την επωνυμία «Σχολι¬ 
κή Επιτροπή Νηπιαγωγείου Βραχναίί'κων». 1 

Σύσταση Νομικού Προσώπου με την επωνυμία «Σχολι¬ 
κή Επιτροπή Δημοτικού Σχολείου» στο Δήμο Βρα¬ 
χναίί'κων Νομού Αχαΐας. 2 

Σύσταση αμιγούς επιχείρησης στο Δήμο Νέσσωνος Ν. 
Λάρισας με την επωνυμία «ΕΤΑΙΡΕΙΑ ΑΞΙΟΠΟΙ¬ 
ΗΣΗΣ ΟΡΥΚΤΟΥ ΠΛΟΥΤΟΥ ΤΟΥ ΔΗΜΟΥ ΝΕΣΣΩ- 

ΝΟΣ (Δ.Ε.Ο.Π.Ν.)». 3 

Έγκριση Οργανισμού Εσωτερικής Υπηρεσίας του δη¬ 
μοτικού Νομικού προσώπου: «Δημοτικοί Παιδικοί 
και Βρεφονηπιακοί Σταθμοί Καλαμάτας». 4 


ΑΠΟΦΑΣΕΙ Σ 

Αριθ. Τ.Τ 3875 (1) 

Σύσταση Νομικού Προσώπου με την επωνυμία «Σχολική 
Επιτροπή Νηπιαγωγείου Βραχναίί'κων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 και 
τις όμοιες του άρθρου 5 παραγ. 8 -15 του Ν. 1894/1990 
(ΦΕΚ 110 τ. Α’ /1990). 

2. Την υπ’ αριθμ. 241 /18.8.1998 (ΦΕΚ 939/τ. Β’/1.9.1998) 
εξουσιοδοτική απόφαση του Γενικού Γραμματέα Περιφέ¬ 
ρειας, με την οποία η αρμοδιότητα αυτή μεταβιβάστηκε 
στο Γενικό Δ/ντή Περιφέρειας, καθώς και το δικαίωμα να 
υπογράφουν «Με εντολή Γενικού Γραμματέα Περιφέρει¬ 
ας». 

3. Την υπ’ αριθμ. 17/2004 απόφαση του Δημοτικού Συμ¬ 
βουλίου Δήμου Βραχναίί'ων του Νομού Αχαΐας, με την 
οποία αποφασίζεται η σύσταση Ιδιου Νομικού Προσώπου 
με την επωνυμία «Σχολική Επιτροπή Νηπιαγωγείου Βρα¬ 
χναίί'κων», αποφασίζουμε: 

ΣΥΣΤΑΣΗ 

Συστήνουμε στο Δήμο Βραχναίί'κων Νομικό Πρόσωπο 


με την Επωνυμία «Σχολική Επιτροπή Νηπιαγωγείου Βρα¬ 
χναίί'κων». 

ΣΚΟΠΟΣ 

Ο σκοπός του εν λόγω Ιδιου Νομικού Προσώπου είναι: 

1. Η Διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

2. Η εκτέλεση μικρών έργων για επισκευή και συντήρη¬ 
ση των διδακτηρίων. 

3. Η αποκατάσταση φθορών και ζημιών των επίπλων, 
εξοπλισμού και γενικά διδακτηριακών εγκαταστάσεων 
και η αμοιβή των καθαριστριών. 

4. Η Φροντίδα για την εξεύρεση άλλων πόρων και ο εφο¬ 
διασμός των Σχολικών μονάδων με έπιπλα και σκεύη, με 
βιβλία για τη Σχολική Βιβλιοθήκη και γενικά με άλατα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της Διοικητικής Λειτουργίας των Σχολικών 
Μονάδων. 

ΔΙΟΙΚΗΣΗ 

Το εν λόγω Ίδιο Νομικό Πρόσωπο θα διοικείται από το 
Διοικητικό του Συμβούλιο που θα αποτελείται από πέντε 
(5) μέλη τα οποία θα ορίζονται μαζί με τα αναπληρωματι¬ 
κά τους από το Δημοτικό Συμβούλιο του Δήμου Βρα- 
χναΐκων και ειδικότερα θα αποτελείται από: 

α) Το Δήμαρχο ή άλλο μέλος αιρετό ή μη που θα υπο¬ 
δεικνύεται από τον Δήμαρχο, ως Πρόεδρο του Δ.Σ. 

β) Τον Διευθυντή ή την Δ/ντρια του Νηπιαγωγείου Βρα- 
χνα'ί'κων ως μέλος με τον αναπληρωτή του, 

γ) Τον εκπρόσωπο του συλλόγου Γονέων και Κηδεμό¬ 
νων του Νηπιαγωγείου Βραχναΐκων, εφόσον υπάρχει, ως 
μέλος με τον αναπληρωτή του, και στην περίπτωση που 
δεν υπάρχει τέτοιος Σύλλογος, από ένα γονέα μαθητή του 
Νηπιαγωγείου ή Δημότη με τον αναπληρωτή του. 

δ) δύο Δημοτικούς Συμβούλους ως μέλη με τους ανα¬ 
πληρωτές τους. 

Η θητεία του Διοικητικού Συμβουλίου του εν λόγω Ιδιου 
Νομικού Προσώπου ακολουθεί τη Δημοτική και Κοινοτική 
περίοδο. 

Το Διοικητικό Συμβούλιο εκλέγει τον Αντιπρόεδρο και 
τον Γ ραμματέα του Δ.Σ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΟΡΟΙ 

Οι Πόροι του Ιδιου Νομικού Προσώπου είναι: 

1. Η ετήσια επιχορήγηση του Δήμου. 

2. Η ετήσια επιχορήγηση του Κράτους. 

3. Κάθε είδους εισφορές, κληρονομιές, κληροδοσίες. 

4. Οι Πρόσοδοι από την ακίνητη ή τυχόν κινητή περιου¬ 
σία του. 

5. Οι τυχόν εισπράξεις από το αντίτιμο των παρεχομέ- 
νων πραγμάτων ή υπηρεσιών. 

ΕΚΠΡΟΣΩΠΗΣΗ 

Το εν λόγω Ίδιο Νομικό Πρόσωπο εκπροσωπείται στα 
Δικαστήρια και ενώπιον κάθε Δημόσιας Αρχής από τον 
Πρόεδρό του και σε περίπτωση απουσίας αυτού από τον 
Αντιπρόεδρο. 

Από τη δημοσίευση της παρούσας στο ΦΕΚ (τεύχος 
ΝΠΔΔ) προκαλείται δαπάνη μόνο στον εκάστοτε ισχύο- 
ντος προϋπολογισμό του Δήμου Βραχναίίκων, το ύψος 
της οποίας ανέρχεται σε 11.860,00 ευρώ και είναι εγγε¬ 
γραμμένος υπό ΚΑ 212.1α του ισχύοντος προϋπολογι¬ 
σμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Απριλίου 2004 
Με εντολή Γενικού Γραμματέα Περιφέρειας 
Ο Γενικός Διευθυντής κ.α.α. 

ΧΛΟΗ ΚΑΤΣΟΥΛΑ 

- ♦ - 

Αριθ. ΤΤ 3874 (2) 

Σύσταση Νομικού Προσώπου με την επωνυμία «Σχολική 
Επιτροπή Δημοτικού Σχολείου» στο Δήμο Βρα- 
χναίί'κων Νομού Αχαιός. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 και 
τις όμοιες του άρθρου 5παρ. 8-15του Ν.1894/1990 (ΦΕΚ 
110τ. Α71990). 

2. Την υπ’ αριθμ. 241 /18.8.1998 (ΦΕΚ939/τ. Β’/1.9.1998) 
εξουσιοδοτική απόφαση του Γ ενικού Γ ραμματέα Περιφέ¬ 
ρειας, με την οποία η αρμοδιότητα αυτή μεταβιβάστηκε 
στο Γενικό Διευθυντή Περιφέρειας, καθώς και το δικαίω¬ 
μα να υπογράφουν «Με εντολή Γ.Γ. Περιφέρειας». 

3. Την αριθμ. 16/2004 απόφαση του Δημοτικού Συμβου¬ 
λίου Δήμου Βραχναίίκων του Νομού μας με την οποία 
αποφασίζεται η σύσταση ιδίου Νομικού Προσώπου με την 
επωνυμία «Σχολική Επιτροπή Δημοτικού Σχολείου Βρα- 
χναίί'κων». αποφασίζουμε: 

ΣΥΣΤΑΣΗ 

Συστήνουμε στο Δήμο Βραχναίίκων Νομικό Πρόσωπο 
Δημοσίου Δικαίου με την επωνυμία «Σχολική Επιτροπή 
Δημοτικού Σχολείου Βραχναίίκων». 

ΣΚΟΠΟΣ: 

Ο σκοπός του Ν.Π.Δ.Δ. είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορώνκαιζημιώντωνεπίπλων, εξο¬ 
πλισμού και γενικά διδακτηριακών εγκαταστάσεων. 


- Η φροντίδα για την εξεύρεση άλλων πόρων και ο εφοδια¬ 
σμός των Σχολικών μονάδων με έπιπλα και σκεύη, με βιβλία 
για τη σχολική βιβλιοθήκη και γενικά με όλα τα μέσα που εί¬ 
ναι απαραίτητα για την λειτουργία τους και γενικότερα η λή¬ 
ψη όλων των μέτρων που κρίνονται αναγκαία για τη στήριξη 
της διοικητικής λειτουργίας των σχολικών μονάδων. 

ΔΙΟΙΚΗΣΗ 

Το Ν.Π.Δ.Δ. διοικείται από Διοικητικό Συμβούλιο που 
αποτελείται από 5 μέλη, τα οποία ορίζονται μαζί με τους 
αναπληρωτές τους από το Δημοτικό Συμβούλιο και αποτε- 
λείται από α) το Δήμαρχο ή άλλο μέλος αιρετό ή μη που ορί¬ 
ζεται από αυτόν, ως πρόεδρο β) τον εκάστοτε Διευθυντή 
του Δημοτικού Σχολείου, με τον αναπληρωτή του γ) τον 
εκάστοτε εκπρόσωπο του συλλόγου γονέων και κηδεμό¬ 
νων του εν λόγω Δημοτικού Σχολείου Δήμου Βραχναίίκων, 
με τον αναπληρωτή του, εφόσον υπάρχει παρόμοιος σύλ¬ 
λογος και εάν δεν υπάρχει, από έναν γονέα μαθητή του εν 
λόγω Δημοτικού Σχολείου ή δημότη δ) Δυο (2) δημότες που 
έχουν ανάλογη επαγγελματική ή κοινωνική δράση ή ειδικές 
γνώσεις ανάλογα με το σκοπό του Ν.Π.Δ.Δ. 

Η θητεία των μελών του Διοικητικού Συμβουλίου ακο- 
λουθείτη Δημοτική περίοδο. Το Διοικητικό Συμβούλιο της 
Σχολικής Επιτροπής εκλέγει τον αντιπρόεδρο και τον 
γραμματέα. 

ΠΟΡΟΙ 

Οιπόροιτου Ν.Π.Δ.Δ. είναι: 

- Η ετήσια επιχορήγηση του Δήμου Βραχναίίκων. 

- Η ετήσια επιχορήγηση του Κράτους. 

- Κάθε είδους εισφορές, δωρεές, κληρονομιές, κληρο¬ 
δοσίες. 

- Οι εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

- Οι πρόσοδοι από την περιουσία του Ν.Π.Δ.Δ. 

ΕΚΠΡΟΣΩΠΗΣΗ 

Το Ν.Π.Δ.Δ. εκπροσωπείται στα Δικαστήρια και σε κάθε 
δημόσια Αρχή, καθώς επίσης σε κάθε νομικό ή φυσικό 
πρόσωπο από τον Πρόεδρο του Δ.Σ. και όταν αυτός απου¬ 
σιάζει ή κωλύεται από τον Αντιπρόεδρο. 

Από τη δημοσίευση της παρούσας στο ΦΕΚ προκαλεί- 
ται δαπάνη μόνο στον εκάστοτε ισχύοντα προϋπολογισμό 
του Δήμου Βραχναίίκων, το ύψος της οποίας ανέρχεται 
σε 11.960,00 ευρώ περίπου και είναι εγγεγραμμένη υπό 
ΚΑ 212.1 α του ισχύοντος προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Απριλίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

ΧΛΟΗ ΚΑΤΣΟΥΔΑ 

-♦- 

Αριθ. 7938 (3) 

Σύσταση αμιγούς επιχείρησης στο Δήμο Νέσσωνος Ν. 
Λάρισας με την επωνυμία «ΕΤΑΙΡΕΙΑ ΑΞΙΟΠΟΙΗΣΗΣ 
ΟΡΥΚΤΟΥ ΠΛΟΥΤΟΥ ΤΟΥ ΔΗΜΟΥ ΝΕΣΣΩΝΟΣ 
(Δ.Ε.Ο.Π.Ν.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις 

α) Των άρθρων 277-284,291, και 304του Π.Δ. 410/1995 
(Δ.Κ.Κ.), 

β) Του άρθρου 6του Ν. 2503/1997, 

γ) Του άρθρου 1 παρ. 2ατου Ν. 2469/1997. 

2. Την υπ’ αριθμ. 72/2004 απόφαση του Δ.Σ. του Δήμου 
Νέσσωνος. 

3. Την υπ’ αριθμ. 20/2004 απόφαση του Δ.Σ. του Δήμου 
Νέσσωνος περί έγκρισης της σχετικής οικονομοτεχνικής 
μελέτης. 

4. Την υπ’ αριθμ. 2682/21.5.2001 (ΦΕΚ597/Β/2001) από¬ 
φασή μας, παροχή εξουσιοδότησης υπογραφής στον 
Προϊστάμενο της Διεύθυνσης Αυτοδιοίκησης και Αποκέ¬ 
ντρωσης «Με εντολή Γενικού Γραμματέα Περιφέρειας 
Θεσσαλίας», αποφασίζουμε: 

Άρθρο 1 ο 

Συστήνουμε στο Δήμο Νέσσωνος του Νομού Λάρισας, 
Αμιγή Δημοτική Επιχείρηση, με την επωνυμία «ΕΤΑΙΡΕΙΑ 
ΑΞΙΟΠΟΙΗΣΗΣ ΟΡΥΚΤΟΥ ΠΛΟΥΤΟΥ ΤΟΥ ΔΗΜΟΥ 
ΝΕΣΣΩΝΟΣ» και με το διακριτικό τίτλο «Δ.Ε.Α.Ο.Π.Δ.Ν» 
ως ίδιο νομικό πρόσωπο Ιδιωτικού Δικαίου με κοινωφελή 
χαρακτήρα το οποίο θα διέπεται ως προς την διοίκηση, 
οργάνωση, εκτέλεση, λειτουργία και συντήρηση των έρ¬ 
γων της αρμοδιότητάς της, καθώς και τις πηγές χρημα¬ 
τοδότησης από τις διατάξεις του άρθρου 277 του Π.Δ. 
(410/1995) και επομένων αυτού. 

Άρθρο 2ο 
ΣΚΟΠΟΣ 

Σκοπός της επιχείρησης είναι: 

• Η συμβολή στην αξιοποίηση, ανάπτυξη, διαχείριση, 
συντήρηση,και προστασία όλων των φυσικών πόρων της 
περιοχής του Δήμου Νέσσωνος. 

• Η τεχνική βοήθεια και παροχή υπηρεσιών για την 
ίδρυση και λειτουργία Μ.Μ επιχειρήσεων, χρηματοδότη¬ 
ση μέσω αναπτυξιακών προγραμμάτων, εκπόνηση μελε¬ 
τών, ενημέρωση, πληροφόρηση, οργάνωση και προσαρ¬ 
μογή σε νέες τεχνολογίες. 

• Η τεχνική υποστήριξη τοπικών παραγωγικών πρωτο¬ 
βουλιών που αφορούν άμεσα την Τοπική Αυτοδιοίκηση . 

• Η συνεργασία με φορείς του Δημοσίου και ιδιωτικού 
τομέα για την αξιοποίηση χρηματοδοτούμενων προγραμ¬ 
μάτων που σχετίζονται με την τοπική κοινωνία και την το¬ 
πική ανάπτυξη. 

• Τεχνική υποστήριξη στην υλοποίηση προγραμμάτων 
χρηματοδοτούμενων από Εθνικούς ή Κοινοτικούς πό¬ 
ρους. 

• Την εκπόνηση μελετών - ερευνών για την προώθηση 
σύγχρονων τεχνολογιών για την προστασία και διατήρη¬ 
ση του φυσικού περιβάλλοντος. 

• Η υποστήριξη στον τομέα της απασχόλησης και της 
δημιουργίας νέων θέσεων εργασίας. 

• Την υποβοήθηση στην ίδρυση και λειτουργία Δημοτι¬ 
κών επιχειρήσεων ή επιχειρήσεων του ιδιωτικού τομέα. 

• Την ανάληψη επενδυτικών πρωτοβουλιών αξιοποίη¬ 
σης ορυκτών, γεωργικών, δασικών, κτηνοτροφικών και 
άλλων φυσικών πόρων της περιοχής. 

Άρθρο 3ο 
ΕΔΡΑ 

Έδρα της επιχείρησης ορίζεται το Δημοτικό Διαμέρι¬ 
σμα Συκουρίου (έδρατου Δήμου Νέσσωνος). 


ΚΕΦΑΛΑΙΟ II 

ΔΙΟΙΚΗΣΗ 

Άρθρο 4ο 

ΣΥΝΘΕΣΗ ΚΑΙ ΘΗΤΕΙΑ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Η επιχείρηση διοικείται από διοικητικό συμβούλιο, που 
αποτελείται από πέντε (5) μέλη, τα οποία ορίζονται μαζί με 
τους αναπληρωτέςτους από το δημοτικό συμβούλιο. Από 
τα μέλη του διοικητικού συμβουλίου δύο (2) τουλάχιστον 
μέλη πρέπει να είναι αιρετοί εκπρόσωποι του Δήμου Νέσ¬ 
σωνος, έκτων οποίων ένας (1) απάτη μειοψηφία, 

Τα υπόλοιπα μέλη μπορεί να είναι δημότες - κάτοικοι 
του Δήμου ή εκτός περιφέρειας Δήμου που έχουν πείρα ή 
γνώσεις σχετικές με το αντικείμενο της επιχείρησης. 

Αιρετοί εκπρόσωποι του δήμου Νέσσωνος στο διοικητι¬ 
κό συμβούλιο μπορεί να είναι εκτός από τα μέλη του δη¬ 
μοτικού συμβουλίου του Δήμου και ο Δήμαρχος, καθώς 
και ο πρόεδρος και τα μέλη τωντοπικών συμβουλίων που 
έχουν εκλεγεί στο δήμο. 

Για τον τρόπο εκλογής των εκπροσώπων των εργαζο¬ 
μένων στο διοικητικό συμβούλιο της επιχείρησης και για 
τα κριτήρια επιλογής των κοινωνικών φορέων που θα εκ¬ 
προσωπηθούν στο διοικητικό συμβούλιο της επιχείρη¬ 
σης, ισχύουν όσα ορίζονται στις παραγράφους 2 και 3 του 
άρθρου 1 της με αριθ. 25027/9.4.1984 απόφασης του 
Υπουργού Εσωτερικών. 

Άρθρο 5ο 

ΑΡΜΟΔΙΟΤΗΤΕΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Το Διοικητικό Σ/λιο έχει τη διοίκηση - διαχείριση της επι¬ 
χείρησης και εκπροσωπεί αυτήν. 

Αποφασίζει για όλα τα γενικά ζητήματα, που αφορούν 
την επιχείρηση στα πλαίσια του εταιρικού σκοπού. 

Το διοικητικό Σ/λιο μπορεί να αναθέτει την άσκηση των 
εξουσιών του και αρμοδιοτήτων καθώς και την εκπροσώ¬ 
πηση της επιχείρησης. 

Το διοικητικό Σ/λιο συνεδριάζει στην έδρα της επιχείρη¬ 
σης και συγκαλείται από τον Πρόεδρο, τουλάχιστον μία 
φορά κάθε μήνα. 

Άρθρο 6ο 

ΑΝΤΙΚΕΙΜΕΝΟ ΤΗΣ ΕΠΙΧΕΙΡΗΣΗΣ 

Η αξιοποίηση όλων των φυσικών πόρων της περιοχής 
για την αύξηση των εσόδωντου Δήμου. 

Η δημιουργία νέων θέσεων εργασίας. 

Η προστασία του περιβάλλοντος. 

Άρθρο 7ο 

ΚΕΦΑΛΑΙΟ 

Το αρχικό κεφάλαιο της επιχείρησης ορίζεται σε 
20.000,00 ευρώ. 

Το ποσό αυτό διαθέτει ο δήμος Νέσσωνος ως αρχικό 
μετοχικό κεφάλαιο σύστασης της επιχείρησης. 

Άρθρο 8ο 
ΠΟΡΟΙ 

Πόροι της επιχείρησης είναι: 

• Έσοδα από άσκηση των δραστηριοτήτων της επιχεί¬ 
ρησης. 

• Τυχόν δανειοδοτήσεις από τράπεζες, οργανισμούς κ.λπ. 

• Κάθε είδους δωρεές, προσφορές, κληρονομιές, κλη¬ 
ροδοσίες. 

Άρθρο 9ο 

Η επιχείρηση διαλύεται: 

Όταν λήξει ο χρόνος διάρκειάς της, χωρίς να αποφασι- 
σθεί παράταση. 

Σε περίπτωση πτώχευσης 

Με απόφαση του Δημοτικού Σ/λίου, που λαμβάνεται με 
την απόλυτη πλειοψηφία των μελών του και έγκριση από 
τον Γ.Γ Περιφέρειας Θεσσαλίας. 

Άρθρο 10ο 

Η εκκαθάριση της επιχείρησης μετά τη διάλυσή της 
ενεργείται από δύο εκκαθαριστές, οι οποίοι ορίζονται με 
απόφαση του Δημοτικού Σ/λίου, εφόσον η συστατική 
πράξη δεν προβλέπει ορισμό ειδικών εκκαθαριστών. 

Άρθρο 11ο 

Η συγκρότηση, λειτουργία, διαχείριση και εποπτείατης 
επιχείρησης διέπονται από τις διατάξεις του άρθρου 277 
επ ΔΚΚ(Π .Δ. 410/1995) καθώς και από την 25027/9.4.1984 
απόφαση του Υπουργού Εσωτερικών ως ισχύει σήμερα. 

Άρθρο 12ο 

Ο Πρόεδρος του Δ.Σ. εκπροσωπεί την επιχείρηση σε 
όλες τις σχέσεις της δικαστικές ή εξώδικες και σε περί¬ 
πτωση απουσίας ή κωλύματος αυτού ο Αντιπρόεδρος. 

Άρθρο 13ο 

Η διάρκεια της επιχείρησης ορίζεται σε 30 χρόνια, από 
την κατάθεση του παρόντος καταστατικού στην αρμόδια 
αρχή. 

Άρθρο 14ο Ακροτελεύτιο άρθρο 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Νέσσωνος ύψους 
20.000 ευρώ. 

Για το λόγο αυτό υπάρχει εγγεγραμμένη πίστωση 
στον Κ.Α. 02.175.161 - 9Θ προϋπολογισμού του οικο¬ 
νομικού έτους 2004. Γ ια τα έτη 2005, 2006, 2007, 2008 
θα εγγράφονται ανάλογες πιστώσεις στους αντίστοι¬ 
χους Κ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αάρισα, 1 Ιουνίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 

Ζ. ΛΙΟΥΠΑΣ 

-♦- 

Αριθ. 4798 (4) 

Έγκριση Οργανισμού Εσωτερικής Υπηρεσίας του δημο¬ 
τικού Νομικού προσώπου: «Δημοτικοί Παιδικοί και 
Βρεφονηπιακοί Σταθμοί Καλαμάτας». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12του Ν. 1188/1981, όπως 
αυτές τροποποιήθηκαν από τις ίδιες των άρθρων 8 παρ. 5 
του Ν. 2307/1995 και 1 παρ. 2εδαφ. στ’του Ν. 2503/1997, 
περί οργανισμών εσωτερικής υπηρεσίας και συγκρότη¬ 
σης υπηρεσιών, των ΟΤΑ Α' βαθμού, των δημοτικών και 
κοινοτικών νομικών προσώπων, κ.λπ. 


2. Τις διατάξεις του άρθρου 12 του Ν. 2880/2001 (ΦΕΚ9/ 
τ. Α'/30.1.2001) «Πρόγραμμα ΠΟΛΙΤΕΙΑ για τη μεταρρύθ¬ 
μιση και τον εκσυγχρονισμό της Δημόσιας Διοίκησης και 
άλλες διατάξεις». 

3. Το γεγονός ότι στο δήμο Καλαμάτας λειτουργεί δη¬ 
μοτικό νομικό πρόσωπο με την επωνυμία «Δημοτικοί Παι¬ 
δικοί και Βρεφονηπιακοί Σταθμοί Καλαμάτας». 

4. Την Α.Π. 34329/22.12.2001 Εγκύκλιο του ΥΠΕΣΔΔΑ 
με την οποία διαβιβάστηκε σχέδιο Ο.Ε.Υ. των Δημοτικών 
και Κοινοτικών Παιδικών και Βρεφονηπιακών Σταθμών. 

5. Το γεγονός ότι στις περιπτώσεις, στις οποίες ο νόμος 
παρέχει το δικαίωμα της έγκρισης στην εποπτεύουσα αρ¬ 
χή, όπως εν προκειμένω, η διοίκηση οφείλει να ελέγξει την 
πράξη το πρώτον από πλευράς νομιμότητας και εν συνε¬ 
χεία να προχωρήσει στον έλεγχο σκοπιμότητας, κατά τον 
οποίο κρίνει, και δύναται να μην εγκρίνει το μέρος εκείνο 
της πράξης το οποίο κρίνει άσκοπο, διατυπώνοντας όμως 
αιτιολογημένη άποψη. 

6. Την υπ’ αριθμ. 47/2003 απόφαση του Διοικητικού 
Συμβουλίου του δημοτικού νομικού προσώπου «Δημοτι¬ 
κοί Παιδικοί και Βρεφονηπιακοί Σταθμοί Καλαμάτας» με 
την οποία ψηφίστηκε ο Ο.Ε.Υ αυτού. 

7. Την υπ’ αριθμ. 416/2003 απόφαση του Δημοτικού 
Συμβουλίου Καλαμάτας με την οποία εγκρίνεται η ανωτέ¬ 
ρω απόφαση του Διοικητικού Συμβουλίου. 

8. Τη γνωμοδότηση του Υπηρεσιακού Συμβουλίου των 
ΟΤΑ Ν. Μεσσηνίας, που διατυπώθηκε στο Πρακτικό Νο 
12/12.12.2003(0έμα 4ο). 

9. Την υπ’ αριθμ. 7092/97 απόφαση του Γ. Γ.Π. Π. περί άσκη¬ 
σης αρμοδιοτήτων κατ’ εντολή (ΦΕΚ551/τ. Β73.6.1998). 

Επειδή, στην ανωτέρω γνωμοδότηση του Υπηρεσιακού 
Συμβουλίου εισάγονται ορισμένες παρατηρήσεις(αλλαγές) 
στο κείμενο του Οργανισμού, έτσι όπως αυτό ψηφίσθηκε (Δι- 
οικ. Συμβούλιο) καιεγκρίθηκε(Δημοτικό Συμβούλιο). 

Επειδή, οι ως άνω παρατηρήσεις δεν είναι στο σύνολό 
τους επαρκώς αιτιολογημένες, αποφασίζουμε: 

Εγκρίνουμε την υπ’ αριθμ. 47/2003 απόφαση του Δ.Σ. 
του δημοτικού νομικού προσώπου «Δημοτικοί Παιδικοί 
και Βρεφονηπιακοί Σταθμοί Καλαμάτας» με την οποία ψη¬ 
φίστηκε ο Ο.Ε.Υ αυτού, ως εξής: 

Άρθρο 1 

Σκοπός, του Νομικού Προσώπου, είναι οι Παιδικοί και 
Βρεφονηπιακοί Σταθμοί να είναι κυρίαρχα χώροι αγωγής 
και ασφαλούς διαμονής για τα παιδιά της προσχολικής 
ηλικίας, ώστε: 

1. Να παρέχουν ενιαία προσχολική αγωγή σύμφωνα με 
τα πλέον σύγχρονα επιστημονικά δεδομένα. 

2. Να τα βοηθήσουν να αναπτυχθούν ολόπλευρα σωμα¬ 
τικά, νοητικά, συναισθηματικά και κοινωνικά. 

3. Να εξαλείψουν κατά το δυνατό, τις διαφορές που τυ¬ 
χόν προκύπτουν από το πολιτιστικό, οικονομικό και μορ¬ 
φωτικό επίπεδο των γονέων τους. 

4. Να εξυπηρετήσουν τους εργαζόμενους γονείς και να 
αποτελόσουν κέντρα κοινωνικής πολιτικής και βοήθειας. 

5. Να ευαισθητοποιούν, να ενημερώνουν και να προ- 
βληματίζουντους γονείς πάνω σε θέματα σύγχρονης παι¬ 
δαγωγικής και ψυχολογίας. 

6. Να βοηθήσουν τα παιδιά της προσχολικής ηλικίας 
στην ομαλή μετάβασή τους από το οικογενειακό στο πρώ¬ 
το σχολικό περιβάλλον. 

7. Να βοηθήσουντα παιδιά να ενταχθούν ομαλά στο Δη¬ 
μοτικό Σχολείο. 

8. Να παρέχουν ημερήσια διατροφή και φροντίδα στα 
φιλοξενούμενα παιδιά τηρώντας τους κανόνες υγιεινής. 

9. Στόχος της λειτουργίας των Δημοτικών Παιδικών και 
Βρεφονηπιακών Σταθμών είναι η εφαρμογή αντιαυταρχι¬ 
κής, παιδοκεντρικής ενιαίας προσχολικής αγωγής, σύμ¬ 
φωνα με τα πλέον σύγχρονα επιστημονικά δεδομένα η 
οποία επιτυγχάνεται μέσα από τη διαρκή ενημέρωση και 
επιμόρφωση όλου του προσωπικού των Σταθμών. 

Άρθρο 2 

Συγκρότηση Υπηρεσιών 

Τις υπηρεσίες του Ν.Π.Δ.Δ. «Δημοτικοί Παιδικοί & Βρε¬ 
φονηπιακοί Σταθμοί Καλαμάτας» συγκροτούν: 

Α) Το Διοικητικό Συμβούλιο - Ο Πρόεδρος του Δ.Σ 
Β) Η Διεύθυνση του Νομικού Προσώπου. 

Άρθρο 3 

Διάρθρωση Υπηρεσιών 

Η διάρθρωση των υπηρεσιών του Νομικού Προσώπου 
αναλύεται ως εξής: 

Α) Το Διοικητικό Συμβούλιο - Ο Πρόεδρος του Δ.Σ 

1. Γραφείο γραμματειακής υποστήριξης του Διοικητι¬ 
κού Συμβουλίου και του προέδρου. 

2. Γραφείο προληπτικής ιατρικής και ψυχολογικής υπο¬ 
στήριξης. 

3. Γ ραφείο κοινωνικής υπηρεσίας. 

Β) Η Διεύθυνση του Νομικού Προσώπου 
Η Διεύθυνση αποτελείται από τα εξής τμήματα: 
α) Τμήματα Προσχολικής Αγωγής 
(Ο κάθε Σταθμός αναγνωρίζεται ως Τμήμα) 

1. Α'Δημοτικός Βρεφονηπιακός Σταθμός 

2. Β'Δημοτικός Παιδικός Σταθμός 

3. Γ'Δημοτικός Παιδικός Σταθμός 

4. Δ'Δημοτικός Παιδικός Σταθμός 

5. Ε'Δημοτικός Παιδικός Σταθμός 

6. ΣΤ'Δημοτικός Παιδικός Σταθμός 

7. Ζ'Δημοτικός Βρεφονηπιακός Σταθμός (Παραλίας) 
β) Τμήμα Διοικητικό-Οικονομικό 

Άρθρο 4 

Αρμοδιότητες Υπηρεσιών 

Α) ΔΙΟΙΚΗΤΙΚΟ ΣΥΜΒΟΥΛΙΟ - ΠΡΟΕΔΡΟΣ 
α) Γραφείο Γραμματειακής Υποστήριξης Διοικητικού 
Συμβουλίου-Προέδρου 

1. Συνεργάζεται με τον πρόεδρο του Δ.Σ. του Νομικού 
Προσώπου για την κατάρτιση των θεμάτων της ημερή¬ 
σιας διάταξης του Δ.Σ. και επιμελείται για την ενημέρωση- 
κοινοποίηση αυτών στους Συμβούλους του Δ.Σ. 

2. Επιμελείταιτην κοινοποίηση των αποφάσεωντου Δ.Σ. 
προς όλους τους ενδιαφερομένους. 

3. Διεξάγει την αλληλογραφία του Διοικητικού Συμβου¬ 
λίου και του Προέδρου αυτού σε συνεργασία με τον/την 
Διευθυντή/ντρια και τηρεί το αρχείο της. 

4. Τηρεί ημερολόγιο των συναντήσεων-συνεδριάσεων 
του Διοικητικού Συμβουλίου και των προσωπικών συνα¬ 
ντήσεων του Προέδρου του Δ.Σ. 

5. Παραλαμβάνει από τους Υπηρεσιακούς παράγοντες 
τα έγγραφα που πρέπει να υπογραφούν από τον Πρόε¬ 
δρο του Δ.Σ. 

6. Επιμελείται σε συνεργασία με τη Διεύθυνση του Νομι¬ 
κού Προσώπου, για την οργάνωση πολιτιστικών, ψυχαγω¬ 
γικών εκδηλώσεων, συνεδρίων, εορτών και γενικά τελετών 
που έχουν σχέση με το έργο του Νομικού Προσώπου. 


7. Τηρείτο αρχείο του Νομικού προσώπου. 

8. Επιμελείται τη γραμματειακή υποστήριξη του Δ.Σ και 
την τήρηση των πρακτικών των συνεδριάσεων του Διοι¬ 
κητικού Συμβουλίου. 

9. Διεκπεραιώνει κάθε υπόθεση που του αναθέτει το Δι¬ 
οικητικό Συμβούλιο και ο Πρόεδρος και η οποία δεν 
εντάσσεται στην αρμοδιότητα των άλλων υπηρεσιών του 
Νομικού Προσώπου. 

β) Γραφείο Προληπτικής Ιατρικής και Ψυχολογικής 
Υποστήριξης 

1. Μεριμνά για την προστασία της υγείας των παιδιών 
και των εργαζομένων με περιοδικούς προληπτικούς ελέγ¬ 
χους σε συνεργασία με εξειδικευμένους επιστήμονες. 

2. Εξετάζει κατά διαστήματα και κατ’ ελάχιστο όριο μία 
φορά ανά δεκαπέντε ημέρες, όλα τα παιδιά των Τμημά¬ 
των (Σταθμών),τηρεί και παρακολουθεί την ατομική καρ¬ 
τέλα κάθε παιδιού. 

3. Προσδιορίζει και ελέγχει τα πιστοποιητικά υγείας των 
παιδιών για την εγγραφή τους στα Τμήματα (Σταθμούς). 

4. Εισηγείται σε συνεργασία με τον Προϊστάμενο Διεύ¬ 
θυνσης τη μη εγγραφή ή διαγραφή των παιδιών που πά¬ 
σχουν από ειδικές παθήσεις, εάν υπάρξει σχετικό θέμα. Οι 
ειδικές αυτές παθήσεις προσδιορίζονται από Επιτροπή 
αποτελούμενη από τους Ιατρούς του Νομικού Προσώπου 
και όπου κρίνεται απαραίτητο και από άλλους επιστήμονες. 

5. Μεριμνά για το αναγκαίο φαρμακευτικό υλικό που 
πρέπει να είναι εφοδιασμένα τα Τ μήματα (Σταθμοί). 

6. Εισηγείται και οργανώνει σεμινάρια επιμόρφωσης για 
τους εργαζόμενους καιτους γονείς σχετικά με ιατρικά θέ¬ 
ματα. 

7. Μεριμνά για την ψυχική υγεία των παιδιών σε συνερ¬ 
γασία με τους γονείς αυτών, το παιδαγωγικό προσωπικό 
και κάθε άλλο φορέα που έχει σχέση με την ψυχική υγεία 
των παιδιών. 

8. Συνεργάζεται με τους αρμόδιους επιστήμονες για 
την ποιότητα και την καταλληλότητα των τροφίμων και με¬ 
τέχει στη σύνταξη του διαιτολογίου, κυρίως για τα τμήμα¬ 
τα των βρεφών. 

9. Εποπτεύει για την υγιεινή των χώρων των Τμημάτων 
(Σταθμών). 

γ) Γ ραφείο Κοινωνικής Υποστήριξης 

1. Επισκέπτεται περιοδικά τα Τμήματα (Σταθμούς) κα¬ 
θώς και σε ειδικές έκτακτες περιπτώσεις και συνεργάζε¬ 
ται με την Διεύθυνση του Ν.Π. και τους/τις Προϊσταμέ¬ 
νους των Τ μημάτων (Σταθμών), με σκοπό την επισήμανση 
των κυριοτέρωνπροβλημάτωνπουαφορούνταπαιδιά και 
τους γονείς και άπτονται των αρμοδιοτήτων τους, για τα 
οποία θα προγραμματίζονται οι κατάλληλες ενέργειες για 
την επίλυσή τους. 

2. Συμβάλλει στην πρόληψη ή αντιμετώπιση προβλημά¬ 
των των παιδιών κάθε Τμήματος (Σταθμού) και των οικο- 
γενειώντους, εφόσον στηντελευταία περίπτωση αυτό ζη¬ 
τηθεί ή είναι εκ των πραγμάτων αναγκαίο. 

3. Πραγματοποιεί όπου χρειάζεται κοινωνικές έρευνες 
σε συνεργασία με το παιδαγωγικό προσωπικό με το οποίο 
βρίσκεται σε συνεχή επαφή. 

4. Συνεργάζεται με τους επιστήμονες συνεργάτες του 
Νομικού Προσώπου. 

Β) ΔΙΕΥΘΥΝΣΗ ΤΟΥ ΝΟΜΙΚΟΥ ΠΡΟΣΩΠΟΥ 

Η Διεύθυνση εποπτεύει, συντονίζει και κατευθύνει το 
παιδαγωγικό έργο των Τμημάτων (Σταθμών) και γενικά 
μεριμνά για την εύρυθμη λειτουργία τους σύμφωνα με 
τον ισχύοντα Κανονισμό Λειτουργίας. 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
Προϊσταμένους των Τμημάτων (Σταθμών) για την εφαρ¬ 
μογή των σύγχρονων απόψεων της Παιδαγωγικής και της 
Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των Τμημάτων (Σταθμών) σε συνεργασία με τους 
προϊσταμένους αυτών. 

3. Είναι αρμόδιος για την εύρυθμη λειτουργία του Νομι¬ 
κού Προσώπου και τη τήρηση του Κανονισμού. 

4. Είναι αρμόδιος να αναθέτει καθήκοντα σε περίπτωση 
έκτακτης ανάγκης, σε όλο το προσωπικό ανάλογα με την 
ειδικότητά του. 

5. Εισηγείται στο Διοικητικό Συμβούλιο ή στον Πρόεδρο 
του Διοικητικού Συμβουλίου κάθε θέμα που αφορά στη 
λειτουργία, στο προσωπικό, στους γονείς και στην υλικο- 
τεχνική υποδομή των Τμημάτων (Σταθμών), όπως: 

α) Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία τους. 

β) Το παιδαγωγικό υλικό και τον πάσης φύσεως εξοπλι¬ 
σμό. 

γ) Τις απαραίτητες εργασίες για την επισκευή και συ¬ 
ντήρηση των κτιρίων. 

δ) Τις μετακινήσεις του προσωπικού, σύμφωνα με τις 
ανάγκες του Νομικού Προσώπου. 

ε) Την καταβολή υπερωριακής απασχόλησης του προ¬ 
σωπικού των Τμημάτων (Σταθμών). 

στ) Την επιμόρφωση του προσωπικού. 

ζ) Τις συγκεντρώσεις γονέων. 

η) Την οργάνωση συνεδρίων, ημερίδων, ψυχαγωγικών 
και πολιτιστικών εκδηλώσεων. 

6. Ελέγχει και υποβάλλει στο Διοικητικό Συμβούλιο τα 
αιτήματα των Προϊσταμένων που αφορούν στις ανάγκες 
των Τμημάτων τους (Σταθμών). 

7. Συμμετέχει στην Επιτροπή Επιλογής νέων κτιρίων 
που πρόκειται να στεγάσουν Παιδικό ή Βρεφονηπιακό 
Τμήμα (Σταθμό). Συνεργάζεται στενά με τους ειδικούς 
επιστήμονες του Δήμου Καλαμάτας (αρχιτέκτονες- πολι¬ 
τικούς μηχανικούς) προκειμένου να διαπιστωθεί η καταλ- 
ληλότητά τους και η διαμόρφωση των χώρων να είναι τέ¬ 
τοια που να εξυπηρετεί τις ανάγκες των παιδιών της προ- 
σχολικής ηλικίας. 

8. Συντάσσει, σε συνεργασία με τους Προϊσταμένους 
των Τμημάτων (Σταθμών) το μηνιαίο διαιτολόγιο, αν χρει¬ 
αστεί για τα βρεφικά τμήματα ζητείται και η γνώμη παι¬ 
διάτρου. 

9. Παραλαμβάνει και πρωτοκολλεί τις αιτήσεις για εγ¬ 
γραφές βρεφών και νηπίων. 

10. Συμμετέχει στην Επιτροπή επεξεργασίας των αιτή¬ 
σεων εγγραφής βρεφών και νηπίων και εισηγείται αιτιο¬ 
λογημένα στο Δ.Σ. τα παιδιά που θα γίνουν δεκτά, βάσει 
των κριτηρίων που ορίζονται από τον Κανονισμό Λειτουρ¬ 
γίας και τη νόμιμη αναλογία παιδιών-παιδαγωγών. 

11. Προτείνει αιτιολογημένα στο Δ.Σ. τις διαγραφέςτων 
νηπίων. 

12. Συνεργάζεται αρμονικά με το τμήμα Διοικητικού-Οι- 
κονομικού, το οποίο οφείλει να παρέχει κάθε στοιχείο για 
να διασφαλιστεί η εύρυθμη λειτουργία του Νομικού Προ¬ 
σώπου και η επίτευξη των σκοπών του. 

13. Τηρεί όλα τα απαραίτητα βιβλία: 

α) Ατομικούς φακέλους εγγραφής - διαγραφής βρεφών 
και νηπίων. 


β) Ατομικούς φακέλους προσωπικού. 

γ) Πρωτόκολλο αλληλογραφίας του Νομικού Προσώ¬ 
που. 

δ) Βιβλίο εισερχόμενης και εξερχόμενης αλληλογρα¬ 
φίας του Νομικού Προσώπου. 

14. Τηρεί τη σφραγίδα του Νομικού Προσώπου. 

15. Τηρεί τον Κανονισμό Λειτουργίας, τον Οργανισμό 
Εσωτερικής Υπηρεσίας του Νομικού προσώπου, την κεί¬ 
μενη Νομοθεσία και τις εγκύκλιες οδηγίες του Υπουργεί¬ 
ου. 

16. Εποπτεύειτηντήρησητου ωραρίου του προσωπικού. 

17. Προγραμματίζει και εγκρίνει σε συνεργασία με τον 
Πρόεδρο του Δ.Σ. τις άδειες (αναρρωτικές, κανονικές, 
γονικές κ.λπ.) του προσωπικού και σε συνεργασία πάντα 
με τους Προϊσταμένους των Τμημάτων (Σταθμών), ώστε 
να μη δημιουργούνται λειτουργικά προβλήματα. 

18. Εισηγείται στο Δ.Σ. την άσκηση πειθαρχικού δικαίου 
του προσωπικού, σύμφωνα με τις εκάστοτε ισχύουσες 
διαδικασίες. 

19. Διαχειρίζεται σε συνεργασία με τον Πρόεδρο του 
Δ.Σ., καθώς και με το Διοικητικό Τμήμα τις διαδικασίες 
που αφορούν στην πρόσληψη, προαγωγή, παραίτηση, 
τοποθέτηση, απόσπαση, μετάταξη κ.λπ. του προσωπι¬ 
κού, σύμφωνα με τις εκάστοτε ισχύουσες διατάξεις. 

20. Συμμετέχει στις συνεδριάσεις του Διοικητικού Συμ¬ 
βουλίου του Ν.Π. ως εισηγητής χωρίς δικαίωμα ψήφου. 

21. Δεν εκτελεί καθήκοντα παιδαγωγού σε τμήμα βρε¬ 
φών ή νηπίων. 

22. Μεριμνά για την υλοποίηση των αποφάσεων του Δι¬ 
οικητικού Συμβουλίου. 

23. Ασκεί κάθε αρμοδιότητα ή ενέργεια που του ανατί¬ 
θεται από το Διοικητικό Συμβούλιο. 

Άρθρο 5 

α) ΤΜΗΜΑΤΑ ΠΡΟΣΧΟΛΙΚΗΣ ΑΓΩΓΗΣ 

Τα Τ μήματα Προσχολικής Αγωγής επιμελούνται την πα¬ 
ροχή σύγχρονης αγωγής στα φιλοξενούμενα βρέφη και 
νήπια σε συνεργασία με το προσωπικό του κάθε Τμήμα¬ 
τος (Σταθμού). 

Καθήκοντα Προϊσταμένου του Τμήματος (Σταθμού) 
Προσχολικής Αγωγής 

1. Είναι υπεύθυνος για την εύρυθμη λειτουργία του Τ ρή¬ 
ματος (Σταθμού), την εφαρμογή του Κανονισμού Λει¬ 
τουργίας και την υλοποίηση των αποφάσεων του Διοικη¬ 
τικού Συμβουλίου του Ν.Π. 

2. Είναι υπεύθυνος για τη παροχή σωστής προσχολικής 
αγωγής στα φιλοξενούμενα βρέφη και νήπια σε συνεργα¬ 
σία με το παιδαγωγικό προσωπικό. 

3. Είναι υπεύθυνος για την τήρηση του εκπαιδευτικού 
προγράμματος το οποίο καταρτίζεται σε συνεργασία με 
τον/την Διευθυντή/ντρια και το παιδαγωγικό προσωπικό. 

4. Είναι υπεύθυνος για την διοργάνωση παιδαγωγικών, 
πολιτιστικών, ψυχαγωγικών κ.λπ. εξόδων των παιδιών. 

5. Φροντίζει για την υγιεινή των παιδιών και μεριμνά για 
την ακεραιότητά τους, ενημερώνοντας άμεσα τους γο¬ 
νείς σε περίπτωση ατυχήματος. 

6. Συνεργάζεται με τον Παιδίατρο, Παιδοψυχολόγο, 
Κοινωνική Λειτουργό σε ότι αφορά στη σωματική και ψυ¬ 
χική υγεία των παιδιών. 

7. Εποπτεύει όλο το προσωπικό του Τμήματος (Σταθ¬ 
μού) για τη σωστή εκτέλεση των καθηκόντων του και ανα¬ 
φέρει εγγράφως κάθε υπηρεσιακή παράβαση στη Διεύ¬ 
θυνση του Νομικού Προσώπου. 

8. Το ωράριο καθορίζεται μετά από συνεργασία με τον 
Δ/ντή. Τις υπερωρίες του προσωπικού τις καθορίζει ο 
Δ/ντής. 

9. Κατευθύνει και εποπτεύει την καθαριότητα όλων των 
χώρων και τοντρόπο σερβιρίσματος και διανομής του φα¬ 
γητού. 

10. Εισηγείται στη Διεύθυνση τις ανάγκες του Τ μήματος 
(Σταθμού) σε προσωπικό (αριθμό και ειδικότητες) και πό¬ 
σης φύσεως εξοπλισμό, τροφίμων, ειδών καθαριότητας, 
επισκευής και συντήρησης του κτιρίου και επιμόρφωσης 
του προσωπικού. 

11. Προτείνει αιτιολογημένα στη Διεύθυνση του Νομι¬ 
κού Προσώπου τυχόν διαγραφές βρεφών και νηπίων. 

12. Παραλαμβάνει από τον Διαχειριστή τα απαραίτητα 
υλικά εκτός εκείνων που παραδίδονται απ’ ευθείας από 
τους ίδιους τους προμηθευτές (π.χ. τρόφιμα, υλικά καθα¬ 
ριότητας κ.λπ.), για την εύρυθμη λειτουργία του Τμήμα¬ 
τος (Σταθμού). 

13. Έχει την ευθύνη της αποθήκης από κοινού με 
τον/την μάγειρα/ισσα για τα τρόφιμα και από κοινού με το 
προσωπικό καθαριότητας για τα υλικά καθαριότητας. 

14. Είναι υπεύθυνος για τις συγκεντρώσεις προσωπι¬ 
κού, γονέων οι οποίες γίνονται μετά από συνεννόηση με 
τη Διεύθυνση, παραχωρώντας το χώρο του Τμήματος 
(Σταθμού). 

15. Εκτελεί καθήκοντα παιδαγωγού σε τμήμα βρεφών ή 
νηπίων. 

16. Συμπεριφέρεται στα παιδιά και τους γονείς με ηρε¬ 
μία και ευγένεια. 

17. Τηρεί όλα τα απαραίτητα βιβλία: 

α) Βιβλίο παρουσίας προσωπικού. 

β) Βιβλίο παρουσίας βρεφών και νηπίων. 

γ) Βιβλίο υλικού αποθήκης. 

δ) Βιβλίο εξαγωγής. 

18. Σε περίπτωση απουσίας του Προϊστάμενου του Τ μή¬ 
ματος (Σταθμού) τον αντικαθιστά ο αρχαιότερος υπάλλη¬ 
λος από το παιδαγωγικό προσωπικό. 

Άρθρο 6 

β) ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Το Τμήμα διοικητικού - οικονομικού επιμελείται τις πα- 
ντώς είδους διοικητικές εργασίες των Τμημάτων (Σταθ¬ 
μών). 

Καθήκοντα προϊσταμένου Τμήματος Διοικητικού - Οικο¬ 
νομικού 

1. Είναι αρμόδιος για τη διεξαγωγή των διαγωνισμών 
τροφίμων και λοιπών δαπανών και έχει την ευθύνη για την 
προμήθεια και τον έγκαιρο εφοδιασμό του Νομικού Προ¬ 
σώπου με τα αναγκαία τρόφιμα και λοιπά υλικά που είναι 
απαραίτητα για τη λειτουργία του. 

2. Είναι υπεύθυνος για την εν γένει περιουσία του Νομι¬ 
κού Προσώπου σύμφωνα με τις εκάστοτε αποφάσεις του 
Δ.Σ. 

3. Είναι υπεύθυνος και οφείλει να παρακολουθεί όλες 
τις διοικητικές πράξεις του Νομικού Προσώπου. 

4. Επιμελείται την εκκαθάριση και τη πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

5. Επιμελείται τη σύνταξη των μισθολογικών καταστά¬ 
σεων του προσωπικού και φροντίζει για την εκκαθάριση 
μισθών, επιδομάτων, προσαυξήσεων κ.λπ. του προσωπι¬ 
κού. 

6. Φροντίζει για την απόδοση των ασφαλιστικών εισφο¬ 
ρών στους οικείους ασφαλιστικούς φορείς. 


7. Συγκεντρώνει και ελέγχει όλα τα απαραίτητα δικαιο- 
λογητικά κάθε δαπάνης, με βάση τα οποία εκδίδει τα χρη¬ 
ματικά εντάλματα πληρωμής, τα οποία συνυπογράφει με 
τον Πρόεδρο του Δ.Σ. του Νομικού Προσώπου. 

8. Συνεργάζεται με τον/την Διευθυντή/ντρια για την κα¬ 
τάρτιση του προυπολογισμού-απολογισμού-ισολογι- 
σμού, εισηγούμενοι εγκαίρως τυχόν αναμόρφωσή του. 

9. Είναι υπεύθυνος για την τήρηση των λογαριασμών 
του Νομικού Προσώπου και τη φύλαξη και ταξινόμηση 
όλων των δικαιολογητικών εισπράξεων και πληρωμών. 

10. Είναι υπεύθυνος για όλα τα βιβλία διαχείρισης στα 
οποία καταχωρούνται όλες από τον νόμο οι απαιτούμενες 
εγγραφές. 

Άρθρο 7 

Οργανική Σύνθεση Προσωπικού 

- Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ' (εισαγωγικός), Γ, Β', και Α' (κατα¬ 
λυτικός). 

- Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ', Γ και Β' (καταλυτικός). 

- Οι θέσεις που προβλέπονται ανά κατηγορία και κλάδο 
είναι οι εξής: 

Α) ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΝΗΠΙΑΓΩΓΩΝ 
Θέσεις: 1 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: 22 

3. ΚΛΑΔΟΣ ΠΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις: 1 

4. ΚΛΑΔΟΣ ΤΕ ΔΙΟΙΚΗΤΙΚΟΣ-ΛΟΓΙΣΤΙΚΟΣ 
Θέσεις: 1 

5. ΚΛΑΔΟΣ ΤΕ ΠΛΗΡΟΦΟΡΙΚΗΣ 
Θέσεις: 1 

6. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις: 1 

7. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: 4 

8. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ 
Θέσεις: 19 

9. ΚΛΑΔΟΣ ΔΕ ΟΔΗΓΩΝ 
Θέσεις: 1 

10. ΚΛΑΔΟΣ ΔΕ32 ΜΑΓΕΙΡΩΝ 
Θέσεις: 7 

11. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις: 7 

12. ΚΛΑΔΟΣ ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις.: 16 

Β) ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΑΓΩΝ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ (προσωρινός) 

Θέσεις: πέντε (5) 

2. ΤΕ ΝΗΠΙΑΓΩΓΩΝ (προσωρινός) 

Θέσεις: πέντε (5) 

3. ΤΕ ΒΡΕΦΟΝΗΠΙΟΚΟΜΙΑΣ 
Θέσεις: εννέα (9) 

4. ΔΕ ΔΙΟΙΚΗΤΙΚΟ - ΛΟΓΙΣΤΙΚΟΥ (ΔΙΑΧΕΙΡΙΣΤΕΣ) 
Θέσεις: τέσσερεις (4) 

5. ΥΕ 14 ΜΑΓΕΙΡΩΝ 
Θέσεις: επτά (7) 

6. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις: δέκα (10) 

Το προσωπικό των πρώην Κ.Π.Σ. και Κ.Β.Σ. μετατάσσε¬ 
ται αυτοδίκαια στο Ν.Π.Δ.Δ. και καταλαμβάνει προσωπο¬ 
παγείς θέσεις αντίστοιχων προσωρινών κλάδων, που συ- 
νιστώνται αυτοδίκαια και εντάσσονται στον παρόντα 
Ο.Ε.Υ. 

Το υπηρεσιακό καθεστώς των παραπάνω υπαλλήλων 
διέπεται πλέον από τις διατάξεις του Ν. 1188/1981. 

Οι ανωτέρω προσωποπαγείς θέσεις καταργούνται με 
τον κατά οποιοδήποτετρόπο αποχώρηση απάτην υπηρε¬ 
σία των υπαλλήλων που τις κατέχουν, οι δε θέσεις των 
κλάδων ΠΕ Νηπιαγωγών (προσωρινός) και ΤΕ Νηπιαγω¬ 
γών (προσωρινός) μετατρέπονται, μόλις κενωθούν με 
οποιονδήποτε τρόπο, σε θέσεις του κλάδου ΤΕ9 Βρεφο¬ 
νηπιοκόμων σύμφωνα με τις διατάξεις του Ν.2646/1998, 
άρθρο 35. 

Γ) ΠΡΟΣΩΠΙΚΟ ΜΕ ΣΧΕΣΗ ΜΙΣΘΩΣΗΣ ΕΡΓΟΥ 

Θέσεις: πέντε (5) 

Δ) ΕΠΟΧΙΑΚΟ ΠΡΟΣΩΠΙΚΟ 

Θέσεις: δέκα (10) 

Το Νομικό Πρόσωπο δύναται να προσλαμβάνει κατά 
έτος μέχρι δέκα (10) υπαλλήλους των ανωτέρω ειδικοτή¬ 
των με σχέση εργασία Ιδιωτικού Δικαίου Ορισμένου Χρό¬ 
νου για την κάλυψη έκτακτων ή εποχιακών αναγκών. 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους που 
αφορούν το προσωπικό αυτό. 

Άρθρο 8 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Οι Προϊστάμενοι των Υπηρεσιακών Μονάδων και οι 
αντίστοιχοι κλάδοι αυτών ορίζονται ως εξής: 

1. Προϊστάμενος της Διεύθυνσης επιλέγεται υπάλλη¬ 
λος του κλάδου ΠΕ Νηπιαγωγών(προσωρινός), ΠΕ Νη¬ 
πιαγωγών, ΤΕ Νηπιαγωγών(προσωρινός), ΤΕ Βρεφονη¬ 
πιοκόμων, ΤΕ9 Βρεφονηπιοκόμων, όπως ο νόμος ορίζει. 

2. Προϊστάμενος του τμήματος Διοικητικού-Οικονομι- 
κού επιλέγεται υπάλληλος του κλάδου ΠΕΙ Διοικητικού- 
Οικονομικού, ΤΕ 17 Διοικητικού Λογιστικού, ΤΕ19 Πληρο¬ 
φορικής Προγραμματιστών Η/Υ, ΔΕ Διοικητικού Λογιστι¬ 
κού, ΔΕΙ Διοικητικού, ΔΕ38 Χειριστών Η/Υ, όπως ο νόμος 
ορίζει. 

3. Προϊστάμενοι των Τμημάτων Προσχολικής Αγωγής 
επιλέγονται οι υπάλληλοι του Κλάδου ΠΕ Νηπιαγωγών 
(προσωρινός), ΠΕ Νηπιαγωγών, ΤΕ Νηπιαγωγών (προ¬ 
σωρινός), ΤΕ Βρεφονηπιοκόμων, ΤΕ9 Βρεφονηπιοκόμων, 
όπως ο νόμος ορίζει. 

- Η επιλογή θα γίνεται κάθε φορά με βάση τις ισχύουσες 
διατάξεις. Ελλείψει των προϋποθέσεων προαγωγής 
υπαλλήλου του κλάδου ΠΕ θα επιλέγεται υπάλληλος από 
τους υπόλοιπους κλάδους. 

- Ως Προϊστάμενοι της Διεύθυνσης και των Τμημάτων 
τοποθετούνται πάντοτε με απόφαση του Προέδρου του 
Δ.Σ., οι κρινόμενοι από το Υπηρεσιακό Συμβούλιο υπάλ¬ 
ληλοι. Σε περίπτωση που δεν έχουν οριστεί ή απουσιά¬ 
ζουν ή κωλύονται ή όταν δεν έχει επιλεγεί υπάλληλος λό¬ 
γω ελλείψεως των προϋποθέσεων προαγωγής, εφαρμό¬ 
ζονται και κατισχύουν οι εκάστοτε ισχύουσες διατάξεις 
του βαθμολογίου. 


Άρθρο 9 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, την εξέ¬ 
λιξη, τις επιλογές προϊσταμένων, την αναπλήρωση, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης, την ιατροφαρμα¬ 
κευτική περίθαλψη των υπαλλήλων κ.α., εφαρμόζονται οι 
εκάστοτε ισχύουσες νομοθετικές διατάξεις. 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται από 
τις ισχύουσες του Π.Δ. 22/1990 που τροποποιήθηκε με το 
Π.Δ. 50/2001 και όπως κάθε φορά ισχύει. 

Άρθρο 10 

Το Νομικό Πρόσωπο μπορεί να έχει εξωτερικούς συ¬ 
νεργάτες με σύμβαση μίσθωσης έργου των οποίων τα κα¬ 
θήκοντα και οι υποχρεώσεις αναφέρονται στον Κανονι¬ 
σμό Λειτουργίας. 

Άρθρο 11 

Οι προβλεπόμενες από το παρόντα Ο.Ε.Υ. θέσεις κατά 
κλάδο καλύπτουν όλους τους εργαζόμενους του Νομικού 
Προσώπου ανεξαρτήτως σχέσεως εργασίας καθώς και 
ορισμένο επιπλέον αριθμό θέσεων για τη κάλυψη των υφι¬ 
στάμενων και μελλοντικών αναγκών των Υπηρεσιών του 
Νομικού Προσώπου. 

Η κατανομή του προσωπικού στις Διευθύνσεις-Τμήμα- 
τα γίνεται πάντοτε με απόφαση του Προέδρου του Δ.Σ. 
του Νομικού Προσώπου, ανάλογα με τις ανάγκες των 
υπηρεσιών, τα προσόντα των υπαλλήλων, την πείρα και 
τις γνώσεις αυτών σε ειδικά αντικείμενα, κατά την οποία 
κατανομή θα εξετάζονται και τυχόν ειδικές ανάγκες των 
υπαλλήλων (μητέρες ανήλικων τέκνων, έγκυες γυναίκες, 
τόπος διαμονής κ.λπ.). 

Άρθρο 12 

Κάθε άλλη λεπτομέρεια που αφορά τα καθήκοντα του 
προσωπικού και τη λειτουργία των επιμέρους υπηρεσιών 
και δεν αναφέρονται αναλυτικά στο παρόντα οργανισμό 
ρυθμίζονται από τον Κανονισμό Λειτουργίας. 

Από τη ψήφιση του παραπάνω Οργανισμού Εσωτερικής 
Υπηρεσίας δεν προκαλείται δαπάνη εις βάρους του κρα¬ 
τικού προϋπολογισμού. 

Σύμφωνα με το άρθρο 12 του Ν. 2880/30.1.2001 η δα¬ 
πάνη μισθοδοσίας των νέων προσλήψεων θα καλυφθεί 
από τις πιστώσεις του άρθρου 25 του Ν. 1828/1989 του 
προϋπολογισμού του ΥΠΕΣΔΔΑ. 

Άρθρο 13 

Η ισχύς του παρόντος Οργανισμού Εσωτερικής Υπηρε¬ 
σίας αρχίζει από τη δημοσίευσή του στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 27 Μάίου 2004 

Με εντολή Γ ενικής Γ ραμματέως Περιφέρειας 
Ο Διευθυντής 

I. ΚΥΒΕΛΟΣ 

